המפלגה הוקמה ב-17 במאי 1933 על ידי וידקון קוויזלינג ופרקליט המדינה יוהאן ברנהרט היורט. בבחירות שהתקיימו ארבעה חודשים לאחר הקמת המפלגה היא זכתה ב-22,750 קולות. היות שהמפלגה הדגישה קו אנטישמי ופרו-גרמני, מספר חבריה צנח ל-2,000 חברים בלבד.
עם פרוץ מלחמת העולם השנייה בשנת 1939 ביקר קוויזלינג בברלין, שם נפגש עם אדולף היטלר, קיבל כסף שהיה מיועד למימון פעולות המפלגה, והבטיח להיטלר שבמקרה של פלישה גרמנית תוכל מפלגתו לתפוש את השלטון בנורווגיה ולהקים ממשלה פרו-גרמנית.
ב-9 במאי 1940, כאשר פלשה גרמניה הנאצית לנורווגיה, הודיע קווזלינג על הפיכה במהדורת החדשות ואילץ את הממשלה החוקית ואת המלך הוקון השביעי להימלט ובסופו של דבר לצאת לגלות בבריטניה.
לאחר הצלחת הגרמנים מונה קווזלינג לראש ממשלת נורווגיה. קוויזלינג לא נהנה מתמיכה ציבורית וממשלתו שרדה חמישה ימים בלבד, עד שיוזף טרבובן התמנה לרייכסקומיסר (ממונה מטעם הרייך), בעל הסמכות הגבוהה ביותר בנורווגיה וכפוף ישירות להיטלר, וקוויזלינג נעשה כפוף לו.
בשנות הכיבוש הגרמני המפלגה שיתפה פעולה עם הכובשים והייתה אחראית להשמדתם של 800 יהודים מתושבי נורווגיה ולפעולות נגד המחתרת הנורווגית.
לאחר שחרור נורווגיה על ידי בעלות הברית, קוויזלינג ושני מנהיגים אחרים של הנאשונל סמלינג, אלברט ויליאם הגלין ורגנאר סקנקה, נשפטו לגזר דין מוות מול כיתת יורים. בזמנים מאוחרים יותר משפטים אלו היו שנויים במחלוקת, שכן עונש המוות הושב לחוק הנורווגי רק לקראת סוף המלחמה, על ידי הממשלה הגולה, לענישת פושעי המלחמה. מפלגת הנאשונל סמלינג הוצאה מחוץ לחוק.
צ'ארלס לוטווידג' דודג'סון
משפט נפוליאון
משפט נפוליאון הוא משפט גאומטרי הקובע כי לכל משולש שעל צלעותיו יבנו משולשים שווי-צלעות (כולם פנימה או כולם החוצה), יצרו מרכזי הכובד (מפגשי התיכונים) של המשולשים האלה משולש שווה-צלעות. שלושת המעגלים החוסמים את המשולשים שנבנו על צלעות המשולש המקורי ייפגשו בנקודה אחת.
משולשים אלו, שקודקודיהם הם מרכזי הכובד של המשולשים שנבנו על הצלעות, מכונים משולשי נפוליאון.
ההפרש בין שטח משולש נפוליאון החיצוני לבין שטח משולש נפוליאון הפנימי שווה לשטח המשולש המקורי.
אף על פי שמשפט זה מיוחס לנפוליאון בונפרטה, ואף נושא את שמו, אין כל ערובה לכך שהוא גילה או הוכיח אותו.
הוכחה.
נסמן את צלעות המשולש: BC=a, AC=b, AB=c
עקרון ההוכחה: נביע צלע שרירותית, NM, באמצעות שלוש הצלעות a,b,c.
נראה כי הנוסחה היא "חילופית", כלומר לכל תמורה של {a, b, c}, ערך הנוסחה זהה. היחס החשוב בין הצלע שבחרנו לבין צלעות המשולש ABC הוא: האם הצלע שבחרנו נמצאת מול צלע נתונה ב-ABC?
הצלע ב-ABC שנמצאת מול הצלע שבחרנו היא הצלע הראשונה בתמורה. משום שלכל 6 התמורות התוצאה זהה, ינבע מכך כי 3 הצלעות של משולש LMN שוות.
התמורה עבור NM היא: (a, b, c), התמורה עבור LN היא: (b, a, c) והתמורה עבור LM היא: (c, a, b).
סדר האיברים השני והשלישי אינו משנה, האיבר הראשון בתמורה מייצג את הצלע במשולש ABC שנמצאת "מול" הצלע המתאימה לה ב-LMN.
גוף ההוכחה:
נוכיח 2 משפטי עזר פשוטים אשר יפשטו את ההסברים בהמשך:
1. במשולש שצלעותיו הן a,b,c, מתקיים: formula_1.
במשולש AYC, נקודה M נמצאת על התיכון מ-A ל-YC. היא גם נמצאת על נקודת מפגש התיכונים, כך שהיא מחלקת את התיכון ביחס של 1:2 כך שהחלק הקרוב לקודקוד גדול יותר.
זאת אומרת, הקטע AM שווה ל-formula_2 מהתיכון. היות שאנו יודעים שאורך התיכון הוא formula_3 (צלע המשולש היא b), נסיק כי formula_4.
באופן אנלוגי ניתן להוכיח ש-formula_5.
כעת, נשתמש במשפט נוסף: במשולש שווה-צלעות, התיכון מתלכד עם חוצה הזווית, כלומר מקצה על הזווית 2 זוויות של 30 מעלות.
נשתמש בעובדה זו כדי לחשב את זווית המשולש MAN. נחבר 30 מעלות ממשולש AYC, את זווית BAC מהמשולש המקורי, ו-30 מעלות ממשולש AZB.
חיברנו 30 מעלות מ-2 המשולשים האלו משום שכל תיכון מקצה על זווית המשולש זוג זוויות של 30 מעלות, ורק אחת מהן היא חלק מזווית MAN.
זאת אומרת, formula_6.
כעת, נוכל להביע את MN בעזרת משפט הקוסינוסים במשולש MAN: formula_7.
נציב את זווית MAN בביטוי: formula_8.
נשתמש בנוסחה לחישוב קוסינוס של סכום: formula_9.
נעזר בעובדה שקוסינוס של 60 מעלות שווה לחצי, וסינוס של 60 מעלות שווה לחצי שורש שלוש: formula_10.
כעת, נפתח את הסוגריים: formula_11.
בחלק הראשון, נחשב את השברים, ובחלק השני נצמצם גורמים משותפים: formula_12.
נפתח את הקוסינוס לפי משפט העזר הראשון, ונצמצם בגורם 2bc: formula_13.
בחלק הראשון של הנוסחה, נחבר ונחסר את 3 השברים, ובחלק השני - נפתח את הסינוס לפי משפט העזר השני: formula_14.
שים לב ש-2R הוא קוטר המעגל החוסם את משולש ABC.
לבסוף, נותר לאחר את 2 המכפלות ולקבל את הנוסחה הסופית: formula_15.
קל לראות שגם החלק הראשון, וגם החלק השני, הם חילופיים ב-a,b,c, ולכן גם ההפרש שלהם חילופי ב-a,b,c.
משום שהוכחנו שצלע שרירותית של משולש LMN ניתנת להבעה על ידי 3 הצלעות של המשולש המקורי, כך שגם אם מחליפים את סדר הצלעות (ובעיקר - איזו צלע של ABC נמצאת מול הצלע שבחרנו), התוצאה זהה, היא תהיה זהה לכל שאר הצלעות במשולש LMN. מכאן, שמשולש LMN הוא שווה-צלעות.
אפרים זלמן מרגליות
הרב אפרים זלמן מרגליות (י"ט בכסלו ה'תקכ"א, 27 בנובמבר 1760 - כ"ד באב ה'תקפ"ח, 4 באוגוסט 1828) היה רב מחכמי ה"קלויז" בברודי, מחבר ספרות תורנית פורה ומחשובי הפוסקים בדורו.
נודע גם בעשירותו המופלגת ממסחר ביהלומים. בעקבות ספרו הגנאלוגי "למעלות היוחסין" מוכר ייחוסה של משפחת מרגליות לרש"י ובעקבותיו לדוד המלך.
קורות חייו.
נולד לרב מנחם מאניש מרגליות, בן למשפחה מיוחסת מצאצאיו של הרב אלכסנדר סנדר שור ולאמו מרת דבורה "אשר היו עיניה פקוחות להדריך ילדיה ביושר המסילה". למד אצל דודו הרב אלכסנדר סנדר מרגליות וכן בישיבתו של הרב יצחק אייזיק מקוריץ. בצעירותו כיהן תקופה קצרה ברבנות אוהנוב (היבניב). לאחר שהתעשר בעסקי היהלומים, התמסר ללימוד התורה אך סירב לקבל על עצמו משרה רבנית. עושרו נתן בידיו כוח ותוקף להילחם בעירו נגד גבירים שהשתמטו מתשלום מיסים שלא כדין.
מבין חיבוריו נפוצו בייחוד ספרו על דיני קריאת התורה "שערי אפרים" ויצירתו "מטה אפרים" העוסקת בהלכות הימים הנוראים. ספרים אלה הפכו לספרי יסוד בתחומם ויצאו במהדורות רבות, שלכמה מהן צורפו הערות ונספחים מאת חכמים שונים.
היה אחד מאלה שהסמיכו להוראה את הרב חיים הלברשטאם.
אחיו היה הרב חיים מרדכי מרגליות מחבר הספר שערי תשובה על השולחן ערוך. הסכים על הספר ליקוטי מוהר"ן. אחד מחתניו היה רבי יעקב יהושע הורוביץ, נכדו של רבי פנחס הורוביץ בעל ה"הפלאה".
חיים אישיים.
דודו אחי אמו הינו רבי דוד אב"ד לובר, כפי שהביא בספרו. רבי אפרים זלמן מרגליות מבראדי נשא לאשה בזיווג ראשון את זוגתו הצנועה, וממנה בתו רבקה, ובתו שרה (שנפטרה בשעת לידתה בקיו"ש בב' אייר תקס"ט ולשמה ולזכרה חיבר את הספר זרע אפרים על הפסיקתא כפי שכתב שם בהקדמתו), בזיווג שני נשא את לאה, ממנה בתו, סימא, ובנו, חיים יהודה לייבוש מרגליות.
מחותניו; הרב עזריאל הלוי הורוביץ מלובלין.
הרב יעקב יעקבק'א לנדא בן הנודע ביהודה.
חתניו; הרב יעקב יהושע הלוי הורוביץ בן רבי צבי הירש הורוביץ (פרנקפורט) ראב"ד פרנקפורט דמיין, הרב צבי הירש קאליר בן נחום קאליר מירוסלב.
כמו כן אימץ בביתו את צאצאי רבי חיים צאנזיר הראשון מהקלויז בבראדי.
עוגן בעצי משפחה רבניים.
בספרו מעלות היוחסין, חקר ומצא קשרי משפחה לשושלות רבנים חשובים שחיו כעשרה דורות לפניו כמו הרב משה איסרליש (הרמ"א), וכן לבעלי התוספות מתחילת ימי הביניים, ובראשם רבנו תם נכדו של רש"י. לפי מסורת שהייתה למשפחתו של רבנו תם, הם מיוחסים עד דוד המלך, והספר מביא את השושלת המשוערת לפי מסורת זו של בית דוד. בספרו גם מצא קשרים עם שושלות רבניות שחיו קרוב לימיו, כמו קשרים עם צאצאי הרב נפתלי כ"ץ מחבר הספר 'סמיכת חכמים' (חי כמאה שנה קודם לרב מרגליות), שאף הוא היה בעל מסורת על היותו משושלת בית דוד.
משפחת מרגליות הייתה משפחת רבנים ידועה, ומשפחות רבניות נטו לחפש קשרי נישואין ביניהן לבין עצמן, בייחוד אם נודע שיש להן "יחוס" לבית דוד. כך נוצרה קבוצה של "שושלות רבניות" המיוחסות לבית דוד, רבים מהם דרך קשרי נישואין עם צאצאי הרב מרגליות או קרובי משפחתו. משפחות אדמורים ורבנים מדפיסים ומציגים גם כיום ספרי יוחסין, ובהם רשימות עד הקשר למשפחת מרגליות, ומשם לפי העץ שבספר מעלות היוחסין, עד דוד המלך. בין משפחות אלו נמנים משפחת רוקח (שושלת אדמורי בלז), משפחת קוק בעקבות משפחת יפה, משפחת ברנדוויין (שושלות אדמורי סטרטין ופֶלשטין), בידרמן (שושלת אדמורי ללוב) ועוד.
חיבוריו.
חיבוריו ההלכתיים מפורסמים ומצוטטים על ידי הפוסקים שבאו אחריו.
יהדות פיימונטה
יהדות פיימונטה היא קהילה יהודית שנוסדה במחוז פיימונטה בצפון מערב איטליה במאה ה-15.
את הקהילה ייסדו בעיקר מגורשי ספרד שהגיעו אליה ממחוז פרובאנס שבדרום מזרח צרפת. יהדות פיימונטה נחשבת לצעירה מבין הריכוזים של יהדות איטליה. כיום יש בפיימונטה שלוש קהילות: יהדות טורינו, יהדות קזאלה מונפראטו ויהדות ורצ'לי. שאר הקהילות מקבלות שירותי דת מקהילת טורינו, המפעילה תוכנית לשיקום בתי כנסת יהודיים במחוז, שבו יש כיום 12 בתי כנסת הפתוחים לציבור.
תולדות היהודים.